3.การประกอบธุรกิจของแต่ละสายผลิตภัณฑ์

3.1 บมจ. ซีวีดี เอ็นเตอร์เทนเมนท์ (CVDE)

  3.1.1 ลักษณะของผลิตภัณฑ์หรือบริการ

ผลิตภัณฑ์ของบริษัท คือ วีดีโอเทป ที่ใช้กับเครื่องเล่นระบบ VHS ทั้งชนิดวีดีโอเทปเปล่าไม่บรรจุ
Magnetic Tape หรือ V-O ที่ต้องนำไปบรรจุ Magnetic Tape ก่อนใช้งาน
และวีดีโอเทปชนิดบรรจุ Magnetic Tape แล้ว หรือ V-CASSETTE ที่สามารถนำไปใช้ได้ทันที
โดยการใช้งานส่วนใหญ่มักจะนำไปใช้ประโยชน์เป็นสื่อการสอนเชิงวิชาการ และใช้อัดภาพยนตร์
และสื่อบันเทิงต่างๆ นอกจากนี้
บริษัทยังดำเนินการผลิตและจำหน่ายกล่องพลาสติกบรรจุม้วนเทปวีดีโอ กล่องพลาสติกบรรจุแผ่นดิสก์
กล่องพลาสติกบรรจุแผ่นซีดีเพลงและวีซีดี และกล่องพลาสติกบรรจุแผ่นดีวีดี

ในส่วนของการให้บริการ CVDE จะให้บริการรับจ้างอัดวีดีโอเทปในระบบ VHS
ซึ่งมีเครื่องอัดที่ทันสมัยและมีคุณภาพดี ให้เสียงและภาพที่คมชัด
โดยลูกค้าบางส่วนที่ซื้อผลิตภัณฑ์วีดีโอเทปจาก CVDE จะใช้บริการอัดจาก CVDE ด้วย

ลักษณะรายได้ ของ CVDE จะมาจาก

1.  รายได้จากการขายวีดีโอเทป วีดีโอเทปเปล่า ซึ่งรายได้ในส่วนนี้ถือเป็นรายได้หลักของ CVDE
    นอกจากนี้ยังประกอบด้วยส่วนของรายได้จากการขาย กล่องพลาสติกบรรจุม้วนเทปวีดีโอ
    กล่องพลาสติกบรรจุแผ่นดิสก์ กล่องพลาสติกบรรจุแผ่นซีดีเพลงและวีซีดี
    และกล่องพลาสติกบรรจุแผ่นดีวีดี
    โดยรายได้ทั้งสองส่วนนี้จะมีทั้งรายได้ที่จำหน่ายให้กับลูกค้าในประเทศและลูกค้าต่างประเทศรวมทั้งบริษัทในเครือด้วย

2.  รายได้จากการให้บริการอัดภาพยนตร์ สารคดี สื่อการสอนเชิงวิชาการ และสื่อบันเทิงต่างๆ
    ให้กับลูกค้าทั่วไปและบริษัทในเครือ

บริษัทได้รับอนุมัติจากสำนักงานคณะกรรมการส่งเสริมการลงทุนให้ได้รับสิทธิและประโยชน์ตามมาตรา
36 ดังนี้คือ

มาตรา 36(1)
:ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศ
เพื่อใช้ในการผลิตเพื่อการส่งออกเป็นระยะเวลา 1 ปี นับแต่วันนำเข้าครั้งแรก

มาตรา 36(2) : ให้ได้รับยกเว้นอากรขาเข้าสำหรับของที่ผู้ได้รับการส่งเสริม นำเข้ามา
เพื่อส่งกลับออกไป เป็นระยะเวลา 1 ปี นับแต่วันนำเข้าครั้งแรก

มาตรา 36 (1) และ (2) ทั้งนี้ตั้งแต่วันที่ 13 มิถุนายน 2543

12

  3.1.2 การตลาดและภาวะการแข่งขัน

  ~กลยุทธ์การแข่งขัน

บริษัทใช้กลยุทธ์ในการสร้างความเชื่อมั่นให้กับลูกค้า ในด้านคุณภาพของสินค้า
เนื่องจากผลิตภัณฑ์ของบริษัทโดยเฉพาะวีดีโอเทปซึ่งบริษัทดำเนินการผลิตเองมีคุณภาพสูง
และได้มาตรฐาน และยังมีการบริการรับจ้างอัดวีดีโอเทปในระบบ VHS ซึ่งให้เสียงและภาพที่คมชัด
มีคุณภาพเป็นที่ยอมรับของลูกค้า

นอกจากด้านคุณภาพแล้ว บริษัทยังได้ปรับลดราคาขายสำหรับลูกค้าบางราย
เพื่อกระตุ้นให้ลูกค้าสั่งซื้อคราวละมากๆ และลดค่าบริการอัดวีดีโอ เพื่อให้ลูกค้ามาใช้บริการมากขึ้น

  ~ลักษณะลูกค้าและกลุ่มลูกค้าเป้าหมาย

ลูกค้าของ CVDE จะมีจำนวนไม่มากนัก
เนื่องจากบริษัทมีนโยบายมุ่งเน้นการทำธุรกิจกับลูกค้าที่มีฐานธุรกิจมั่นคง
ทำให้บริษัทสามารถดูแลลูกค้าได้ทั่วถึง ในปัจจุบันถือได้ว่า CVDE มีความสัมพันธ์อันดีกับลูกค้าทุกราย
และลูกค้าในแต่ละรายมีความเชื่อถือในคุณภาพผลิตภัณฑ์ของ CVDE เป็นอย่างดี

สำหรับการจำหน่ายและให้บริการในประเทศ สามารถแบ่งลูกค้า ได้เป็นกลุ่มใหญ่ ๆ คือ
ลูกค้าที่เป็นผู้ผลิต ศูนย์วีดีโอ ตัวแทนจำหน่ายลิขสิทธิ์ ห้างสรรพสินค้า Super Discount Store
หน่วยราชการ รัฐวิสาหกิจและบริษัทเอเจนซี่โฆษณา

ส่วนการจำหน่ายในต่างประเทศจะมีลูกค้าอยู่สองกลุ่มใหญ่ คือ ลูกค้าที่ซื้อเองโดยตรง
และลูกค้าที่เป็นตัวแทนจัดซื้อเพื่อนำไปจำหน่ายต่อ .

กระจายฐานลูกค้าบุคคลภายนอก ในระยะเวลา 3
ปีที่ผ่านมามีการควบคุมการขายให้ลูกค้าต่อรายไม่เกินกว่าร้อยละ 30 เมื่อเทียบจากรายได้รวม

~การจำหน่ายและช่องทางการจำหน่าย

บริษัททำการจำหน่ายสินค้าให้กับลูกค้าหรือตัวแทนจำหน่ายของลูกค้าโดยตรง
โดยการจำหน่ายของบริษัทมีทั้งในประเทศและต่างประเทศ ซึ่งส่วนใหญ่เป็นลูกค้ารายใหญ่ ดังนี้

1.การจำหน่ายในประเทศ ประกอบด้วยการจำหน่ายวีดีโอเทปเปล่าเพื่อให้ลูกค้านำไปใช้อัดต่อ
จำหน่ายกล่องพลาสติกบรรจุม้วนเทปวีดีโอ กล่องพลาสติกบรรจุแผ่นดิสก์
กล่องพลาสติกบรรจุแผ่นซีดีเพลงและวีซีดี และกล่องพลาสติกบรรจุแผ่นดีวีดี
จำหน่ายวีดีโอเทปพร้อมบริการอัด โดยใช้วิธีการสั่งซื้อโดยตรงมายัง CVDE
ซึ่งโดยส่วนใหญ่ลูกค้าจะส่งใบสั่งซื้อมาให้เพื่อเป็นเอกสารในการสั่งซื้อสินค้า
ลูกค้าส่วนใหญ่จะเป็นลูกค้าขนาดกลางถึงขนาดใหญ่และบริษัทในเครือที่ทำการซื้อขายกันมาเป็นระยะเวลานาน
เช่น CVDI บริษัท เอก-ชัย ดิสทริบิวชั่น ซิสเทม จำกัด บมจ.สยามแม็คโคร จำกัด
และหน่วยงานราชการ ตลอดจนรัฐวิสาหกิจ เป็นต้น

13

ในกรณีที่เป็นลูกค้าใหม่ยังไม่เคยทำการซื้อขายกับ CVDE
ในการสั่งซื้อสินค้าครั้งแรกจะซื้อขายด้วยเงินสดก่อน
เมื่อซื้อขายกันจนเป็นที่คุ้นเคยแล้วจะพิจารณาให้เครดิต โดย CVDE
จะพิจารณาจากหลักประกันที่ได้รับ ทุนจดทะเบียน ฐานะการเงิน
ประวัติการติดต่อและชื่อเสียงในวงการของลูกค้า เพื่อประกอบการอนุมัติเครดิต

การซื้อขายระหว่าง CVDE กับลูกค้าไม่ได้จัดทำสัญญาซื้อขาย(Long-term contract)
เนื่องจากจำนวนการซื้อขายมีการผันแปร ทั้งในด้านจำนวนของผลิตภัณฑ์
วัตถุประสงค์ของการนำไปใช้งาน และ ความถี่ในการใช้งานของลูกค้า

2.การจำหน่ายในต่างประเทศ ส่วนใหญ่ประกอบด้วย วีดีโอเทป (V-Cassette)
วีดีโอแบบไม่มีเนื้อเทป (V-O) กล่องพลาสติกบรรจุม้วนเทปวีดีโอ กล่องพลาสติกบรรจุแผ่นดิสก์
กล่องพลาสติกบรรจุแผ่นซีดีเพลงและวีซีดี และกล่องพลาสติกบรรจุแผ่นดีวีดี
บริษัทขายสินค้าให้ลูกค้าต่างประเทศในราคา CIF เพื่อความสะดวกของลูกค้า
โดยราคาที่ขายจะรวมค่าขนส่ง และค่าระวางไว้แล้ว และกำหนดให้ลูกค้าจ่ายชำระเงินผ่านธนาคาร
โดยการเปิด Letter of Credit หรือจ่ายชำระผ่านธนาคารแบบ D/P(Document Against
Payment) เพื่อป้องกันความเสี่ยงจากการไม่ได้รับเงินค่าสินค้า

การจำหน่ายกับลูกค้าในต่างประเทศของ CVDE ไม่มีการจัดทำเอกสารสัญญาซื้อขาย (Long-term
contract) เช่นเดียวกับการจำหน่ายในประเทศ

สัดส่วนการจำหน่ายในประเทศต่อการส่งออกไปจำหน่ายต่างประเทศ ของปี 2544 คือ 77:23
ซึ่งส่งออกไปยังประเทศอเมริกา ,ญี่ปุ่น ,ฝรั่งเศส ,อังกฤษ และฮ่องกง เป็นต้น

  ~สภาพการแข่งขัน

ถึงแม้ในปี 2544 ปริมาณความต้องการใช้ม้วนวีดีโอลดลง เป็นผลมาจากผู้บริโภคหันมานิยมวีดีโอซีดี
ที่มีราคาถูก แม้ภาพจะไม่คมชัดเท่าวีดีโอเทป และลูกค้าบางกลุ่มนิยมดีวีดี เนื่องจากให้ภาพคมชัด
และสามารถเลือกชมได้หลายภาษา ประกอบกับเครื่องเล่นวีดีโอซีดี และเครื่องเล่นดีวีดี
มีราคาถูกลงมาก จึงได้รับความนิยมอย่างรวดเร็วและแพร่หลาย แต่อย่างไรก็ตาม
ยังมีลูกค้าบางกลุ่มที่ยังคงนิยมในวีดีโอเทป เนื่องจากคุณภาพของภาพและเสียง
และความทนทานของตัวเทป ทำให้ยอดขายวีดีโอเทปในปีนี้ลดลงอย่างช้าๆ
ประกอบกับบริษัทได้ลดราคาวีดีโอเทป และบริการอัดวีดีโอ เพื่อเพิ่มปริมาณการขาย
โดยเฉพาะอย่างยิ่งการลดราคาค่าบริการอัดเพื่อเพิ่มยอดขายทั้งม้วนวีดีโอ
และค่าบริการอัดในคราวเดียวกัน โดยเน้นให้ลูกค้าได้รับสินค้าที่มีคุณภาพ และราคาที่ไม่แพงมาก

14

นอกจากนี้ในภาวะที่ความต้องการวีดีโอซีดีมีมากขึ้น
บริษัทได้ทำการเพิ่มกำลังการผลิตกล่องพลาสติกบรรจุแผ่นวีดีโอซีดี และบรรจุแผ่นดีวีดี
โดยสั่งแม่พิมพ์ใหม่มาผลิต เพื่อให้สามารถผลิตได้มากขึ้น และรวดเร็วขึ้น
เพื่อให้เพียงพอกับความต้องการของตลาดทั้งในตลาดต่างประเทศ และในประเทศ
และยังทำให้ต้นทุนการผลิตลดลงด้วย

อย่างไรก็ตามในตลาดของวีดีโอเทป วีดีโอซีดี และผลิตภัณฑ์ที่เกี่ยวข้อง ได้แก่ กล่องพลาสติกต่างๆ
ยังไม่เติบโตมากนัก เนื่องจากภาวะเศรษฐกิจที่ชะลอตัว ทำให้เกิดการแข่งขันในด้านราคามากขึ้น
โดยตลาดในประเทศ บริษัทคาดว่ามีคู่แข่งรายใหญ่จำนวน 3 ราย คือ Digital Onpa
International Public Company Limited , Sony Magnetic Products(Thailand)
Limited และบริษัท สรรพสินค้าเซ็นทรัล จำกัด
ซึ่งบริษัทเหล่านี้ต่างก็เป็นผู้ประกอบการชั้นนำในประเทศทั้งสิ้น ประเด็นอำนาจการต่อรองของผู้ซื้อนั้น
บริษัทจะประสบปัญหามาก ทั้งสินค้าม้วนวีดีโอเทป และกล่องพลาสติก ที่ส่งไปยังต่างประเทศ
เนื่องจากมีการแข่งขันค่อนข้างสูง โดยการตัดราคาจากแหล่งผลิตที่มีต้นทุนแรงงานต่ำ อาทิ
สินค้าจากจีน และฮ่องกง แต่คุณภาพของสินค้าจากประเทศดังกล่าวมักจะด้อยกว่าของบริษัท
ซึ่งบริษัทยังคงรักษามาตรฐานคุณภาพของสินค้าอยู่ แต่ต้องยอมลดราคาเพื่อรักษาฐานลูกค้าเดิม
ในขณะเดียวกันบริษัทก็มองหาตลาดใหม่ที่ให้ความสำคัญกับเรื่องของคุณภาพ
ได้แก่กลุ่มประเทศแถบยุโรป อาทิ อังกฤษ และเยอรมัน

นอกจากนี้บริษัทได้พยายามปรับปรุงขบวนการผลิตให้มีประสิทธิภาพเพิ่มขึ้น
ทั้งนี้บริษัทได้สมัครเข้าร่วมโครงการระบบคุณภาพ ISO 9002
และได้มีเป้าหมายให้ได้รับการรับรองจากหน่วยงานรับรองมาตรฐาน ISO 9002 :2000
อย่างเป็นทางการในปี 2545 เพื่อให้บริษัทสามารถปรับเปลี่ยนไปเป็นผู้รับจ้างผลิต(OEM) ได้ง่าย
และเป็นที่รู้จักมากขึ้น

หากพิจารณาในภาพรวมแล้ว ด้วยคุณภาพของสินค้าที่บริษัทผลิต
เป็นที่ยอมรับของลูกค้าทั้งในและต่างประเทศ
ความสามารถในการผลิตสินค้าที่เกี่ยวข้องด้วยเครื่องจักรอุปกรณ์ที่มีอยู่
มีบริการเสริมในการรับจ้างบันทึกวีดีโอเทปในระดับคุณภาพสูง
และมีบริษัทในเครือที่ทำธุรกิจต่อเนื่องในลักษณะการสร้างมูลค่าเพิ่มให้กับตัวสินค้า
ปัจจัยเหล่านี้จะส่งเสริมให้บริษัทยังคงดำเนินธุรกิจการผลิตม้วนวีดีโอต่อไปได้ในระดับที่น่าพอใจภายใต้สถานการณ์ที่เปลี่ยนแปลงไป

  15

  3.1.3 การจัดหาผลิตภัณฑ์หรือบริการ

บริษัทมีโรงงานหนึ่งแห่ง ตั้งอยู่เลขที่ 178 หมู่ 1 ถนนบางนา-ตราด ตำบลคลองตำหรุ อำเภอเมือง
จังหวัดชลบุรี

(1) กำลังการผลิตและปริมาณการผลิต

+---------------------------------------------+-------+-------+-------+
| รายการ/ปี พ.ศ.                               | 2542  | 2543  | 2544  |
+---------------------------------------------+-------+-------+-------+
| กำลังการผลิตเต็มที่ (หน่วย : ล้านชิ้น)               |       |       |       |
+---------------------------------------------+-------+-------+-------+
| -วีดีโอเทปเปล่า (V-O)                          | 15.00 | 12.00 | 7.00  |
+---------------------------------------------+-------+-------+-------+
| -วีดีโอเทป (V-Cassette)                       | 12.00 | 9.00  | 6.00  |
+---------------------------------------------+-------+-------+-------+
| -กล่องพ                                      | 28.00 | 25.00 | 46.00 |
| ลาสติกบรรจุภัณฑ์ที่เกี่ยวข้องต่างๆ(ม้วนเทปวีดีโอ(Library |       |       |       |
| case )แผ่นซีดีและวีซีดี (CDcase) แผ่นดิสก์(MFD       |       |       |       |
| case)และแผ่นดีวีดี(DVD case))                   |       |       |       |
+---------------------------------------------+-------+-------+-------+
| ปริมาณการผลิตจริง (หน่วย : ล้านชิ้น)               |       |       |       |
+---------------------------------------------+-------+-------+-------+
| -วีดีโอเทปเปล่า (V-O)                          | 13.57 | 3.16  | 0.90  |
+---------------------------------------------+-------+-------+-------+
| -วีดีโอเทป (V-Cassette)                       | 8.71  | 5.04  | 3.87  |
+---------------------------------------------+-------+-------+-------+
| -กล่องพลาสติกบรรจุภัณฑ์ที่เกี่ยวข้องต่างๆ              | 21.75 | 22.69 | 20.91 |
| (ม้วนเทปวีดีโอ(Library                         |       |       |       |
| case)แผ่นซีดีและวีซีดี(CDcase) แผ่นดิสก์(MFD case)   |       |       |       |
| และแผ่นดีวีดี(DVD case))                        |       |       |       |
+---------------------------------------------+-------+-------+-------+
| การใช้กำลังการผลิต(%)                          |       |       |       |
+---------------------------------------------+-------+-------+-------+
| -วีดีโอเทปเปล่า (V-O)                          | 90.47 | 26.33 | 12.86 |
+---------------------------------------------+-------+-------+-------+
| -วีดีโอเทป (V-Cassette)                       | 72.58 | 56.00 | 64.50 |
+---------------------------------------------+-------+-------+-------+
| -กล่องพลาสติกบรรจุภัณฑ์ที่เกี่ยวข้องต่างๆ              | 77.68 | 90.76 | 45.46 |
| (ม้วนเทปวีดีโอ(Library case)                   |       |       |       |
|                                             |       |       |       |
| แผ่นซีดีและวีซีดี(CDcase) แผ่นดิสก์(MFD case)        |       |       |       |
| และแผ่นดีวีดี(DVD case)                         |       |       |       |
+---------------------------------------------+-------+-------+-------+
| อัตราการเพิ่มลดของปริมาณการผลิตจริง (%)           |       |       |       |
+---------------------------------------------+-------+-------+-------+
| -วีดีโอเทปเปล่า (V-O)                          | 15.78 | (7    | (7    |
|                                             |       | 6.71) | 1.52) |
+---------------------------------------------+-------+-------+-------+
| -วีดีโอเทป (V-Cassette)                       | (     | (4    | (2    |
|                                             | 3.65) | 2.14) | 3.21) |
+---------------------------------------------+-------+-------+-------+
| -กล่องพลาสติกบรรจุภัณฑ์ที่เกี่ยวข้องต่างๆ              | 1     | 4.32  | (     |
| (ม้วนเทปวีดีโอ(Library case)                   | 00.00 |       | 7.84) |
|                                             |       |       |       |
| แผ่นซีดีและวีซีดี(CDcase) แผ่นดิสก์(MFD case)        |       |       |       |
| และแผ่นดีวีดี(DVD case))                        |       |       |       |
+---------------------------------------------+-------+-------+-------+

หมายเหตุ :

1. จำนวนกะที่ผลิตได้ 2 กะ จำนวนกะที่ผลิตจริง 1 กะ ในปี 2544

2. กำลังการผลิตของวีดีโอเทปเปล่า และวีดีโอเทปในปี 2544 ลดลง
เนื่องจากจำนวนกะที่ผลิตจริงลดลงจาก 2 กะในปี 2543 เป็น 1 กะ ในปี 2544
ส่งผลให้กำลังการผลิตลดลงดังกล่าว

16

3. ในปี 2544 กำลังการผลิตของกล่องพลาสติกบรรจุภัณฑ์ที่เกี่ยวข้องต่างๆ เพิ่มขึ้น
เนื่องจากมีการซื้อ mould ใหม่ จำนวน 2 moulds เพื่อรองรับธุรกิจการรับจ้างผลิต

(2)วัตถุดิบและผู้จัดจำหน่าย

วัตถุดิบที่ใช้ในการผลิตวีดีโอเทปที่สำคัญ ได้แก่ เม็ดพลาสติก ชิ้นส่วนโลหะไร้สนิม และ Magnetic
Tape ในปี 2544 บริษัทสั่งซื้อจากทั้งในและต่างประเทศ ตามรายละเอียดดังนี้

+----------------+---------------------------+--------------+---------+
| ประเภทของวัตถุดิบ | แหล่งที่มา                   | มูลค่าการสั่งซื้อ  | ร       |
|                |                           |              | ้อยละของ |
+----------------+---------------------------+--------------+---------+
|                |                           | (หน่วย :      | การสั่งซื้อ |
|                |                           | ล้านบาท)      |         |
+----------------+---------------------------+--------------+---------+
| เม็ดพลาสติก      | นำเข้าจากต่างประเทศ         | 0            | 0.00    |
+----------------+---------------------------+--------------+---------+
|                | ใน                        | 45           | 100.00  |
|                | ประเทศ(ผู้นำเข้า,ผู้แทนจำหน่าย) |              |         |
+----------------+---------------------------+--------------+---------+
|                | รวม                       | 45           | 100.00  |
+----------------+---------------------------+--------------+---------+
| ชิ้นส่วนโลหะไร้สนิม | นำเข้า                     | 3            | 100.00  |
|                | จากต่างประเทศ(ฮ่องกง,เกาหลี) |              |         |
+----------------+---------------------------+--------------+---------+
|                | ในประเทศ                  | 0            | 0.00    |
+----------------+---------------------------+--------------+---------+
|                | รวม                       | 3            | 100.00  |
+----------------+---------------------------+--------------+---------+
| Magnetic Tape  | นำเข้า                     | 38           | 100.00  |
|                | จากต่างประเทศ(เกาหลี,เยอรมัน |              |         |
|                | )                         |              |         |
+----------------+---------------------------+--------------+---------+
|                | ในประเทศ                  | 0            | 0.00    |
+----------------+---------------------------+--------------+---------+
|                | รวม                       | 38           | 100.00  |
+----------------+---------------------------+--------------+---------+

วัตถุดิบตามที่กล่าวข้างต้น เป็นวัตถุดิบหลักในการผลิตวีดีโอเทปของ CVDE
ซึ่งไม่มีวัสดุอื่นที่จะใช้ทดแทนได้ และยังไม่มีการเปลี่ยนแปลงเทคโนโลยีต่อการใช้วัตถุดิบ
แต่วัตถุดิบเหล่านี้หาได้ไม่ยาก
เนื่องจากมีผู้จำหน่ายวัตถุดิบเหล่านี้เป็นจำนวนมากทั้งในประเทศและต่างประเทศ
หากมีผู้จัดจำหน่ายรายหนึ่งรายใดประสบปัญหาหรือไม่สามารถจัดหาวัตถุดิบให้ได้ CVDE
สามารถหาซื้อกับผู้จัดจำหน่ายรายอื่นๆ ได้ บริษัทจึงไม่จำเป็นต้อง
พึ่งพิงผู้จำหน่ายวัตถุดิบรายใดเป็นการถาวรหรือมีมูลค่าการซื้อวัตถุดิบเกินกว่าร้อยละ 30
ของมูลค่าการซื้อวัตถุดิบรวมทุกประเภท ในระยะเวลา 3 ปีติดต่อกัน หรือมีข้อผูกพันใดๆ กับ CVDE
นอกจากนี้ยังไม่พบสภาพปัญหาเกี่ยวกับวัตถุดิบ
โดยเฉพาะวัตถุดิบประเภทเม็ดพลาสติกสามารถนำมาหลอมเหลวเพื่อขึ้นรูปใหม่ได้

และการจัดหาวัตถุดิบระหว่าง CVDE
กับผู้จัดจำหน่ายแต่ละรายไม่มีการทำสัญญาซื้อขายเป็นทางการแต่ประการใด
เพียงแต่ออกเอกสารใบสั่งซื้อให้กับผู้จัดจำหน่ายเช่นเดียวกับการซื้อสินค้าทั่วไป
สำหรับเงื่อนไขการจ่ายชำระเงินให้กับผู้จำหน่ายในประเทศ CVDE ได้รับ Credit term

17

ประมาณ 30-60 วัน เนื่องจากมีการติดต่อซื้อขายกันเป็นเวลานานจนเชื่อถือและวางใจได้
ส่วนผู้จำหน่ายต่างประเทศ จ่ายชำระเงินผ่านทางธนาคารโดยการเปิด Letter of Credit

3.1.4 งานที่ยังไม่ได้ส่งมอบ

-ไม่มี-

3.2 บริษัท ซีวีดี อินเตอร์เนชั่นแนล จำกัด (CVDI)

  3.2.1 ลักษณะของผลิตภัณฑ์หรือบริการ

ลักษณะผลิตภัณฑ์ของ CVDI จะเป็นลิขสิทธิ์ภาพยนตร์ที่จัดหามาจากต่างประเทศ
โดยการติดต่อขอซื้อลิขสิทธิ์ตามระยะเวลาซึ่งส่วนใหญ่จะมีระยะเวลาประมาณ 1 – 2 ปี
และสามารถเจรจาต่อสัญญาได้เมื่อครบกำหนด

เมื่อเป็นผู้ทรงสิทธิตามกฏหมายแล้ว CVDI สามารถจัดทำผลิตภัณฑ์ในรูปของสื่อต่างๆ
ตามเงื่อนไขที่กำหนดในสัญญาได้ เช่น ภาพยนตร์วีดีโอ โดยใช้บริการจาก CVDE
ทั้งด้านผลิตภัณฑ์วีดีโอเทป และการรับบริการอัด หากเป็นวีดีโอซีดี
จะว่าจ้างโรงงานภายในประเทศผลิต ส่วนดีวีดี จะนำเข้าจากต่างประเทศ
แล้วนำผลิตภัณฑ์เหล่านี้ไปจำหน่ายต่อให้กับลูกค้าภายในประเทศ ทั้งในกรุงเทพฯ และต่างจังหวัด
ซึ่งลูกค้าส่วนใหญ่จะเป็นตัวแทนจำหน่าย ศูนย์วีดีโอประเภท Chain Stores ตัวแทนจำหน่ายค้าส่ง
Super Discount Store และศูนย์วีดีโอทั่วไป รวมทั้ง CVD Media
ซึ่งเป็นบริษัทในเครือของกลุ่ม CVD

ในปี 2544 CVDI เป็นผู้ถือลิขสิทธิ์ภาพยนตร์ฮอลลีวู้ดในเครือเมเจอร์กรุ๊ป ประเทศสหรัฐอเมริกา
ภาพยนตร์จีนของ เอชเค ทีวีบี ฮ่องกง ภาพยนตร์ต่างประเทศของบริษัทนนทนันท์เอ็นเตอร์เทนเม้นท์
จำกัด ภาพยนตร์ของค่ายอิสระจากอเมริกา ภาพยนตร์จีนม้วนเดียวจบจากฮ่องกง ภาพยนตร์ไทย
ละครไทย ตลก เป็นต้น ซึ่งประกอบด้วยผู้สร้างชั้นนำ ดังนี้

18

+----------------------------------------+-----------------------------+
| สตูดิโอ                                  | บริษัทผู้สร้าง                   |
+----------------------------------------+-----------------------------+
| PARAMOUNT HOME ENTERTAINMENT           | PARAMOUNT                   |
| INTERNATIONAL                          |                             |
+----------------------------------------+-----------------------------+
| UNIVERSAL PICTURES INTERNATIONAL       | UNIVERSAL                   |
|                                        |                             |
|                                        | DREAMWORKS                  |
+----------------------------------------+-----------------------------+
| WARNER HOME VIDEO                      | WARNER BROS.                |
|                                        |                             |
|                                        | VILLAGE ROADSHOW            |
|                                        |                             |
|                                        | TURNER PICTURES             |
|                                        |                             |
|                                        | CASTLE ROCK                 |
+----------------------------------------+-----------------------------+
| COLUMBIA TRISTAR HOME VIDEO            | COLUMBIA PICTURES           |
|                                        |                             |
|                                        | TRISTAR PICTURES            |
|                                        |                             |
|                                        | ORION PICTURES              |
+----------------------------------------+-----------------------------+
| BUENA VISTA HOME ENTERTAINMENT         | DISNEY HOME VIDEO           |
|                                        |                             |
|                                        | TOUCHSTONE HOME VIDEO       |
|                                        |                             |
|                                        | HOLLYWOOD PICTURES          |
+----------------------------------------+-----------------------------+
| TWENTIETH CENTURY FOX HOME             | TWENTIETH CENTURY FOX       |
| ENTERTAINMENT                          |                             |
|                                        | MGM/UA                      |
|                                        |                             |
|                                        | CBS TELEVISION              |
+----------------------------------------+-----------------------------+
| TVBI                                   | HK-TVB HONG KONG            |
+----------------------------------------+-----------------------------+

ลักษณะรายได้ ของ CVDI จะมาจาก

รายได้จากการขายผลิตภัณฑ์ประเภทภาพยนตร์วีดีโอ วีดีโอซีดี และ ดีวีดี
พร้อมค่าลิขสิทธิ์ให้แก่ตัวแทนจำหน่าย Chain Stores
หรือลูกค้าที่มีความประสงค์จะเปิดร้านจำหน่ายหรือให้เช่าภาพยนตร์วีดีโอ วีดีโอซีดี หรือ ดีวีดี
รวมทั้ง CVD Media ซึ่งเป็นบริษัทในเครือ เพื่อนำไปจำหน่ายต่อหรือให้เช่าแก่ลูกค้ารายย่อย
นอกจากนี้ยังมีรายได้จากการขายส่งผลิตภัณฑ์ดังกล่าวให้แก่ Super Discount Store อีกด้วย

  3.2.2 การตลาดและภาวะการแข่งขัน

  ~กลยุทธ์การแข่งขัน

บริษัทใช้กลยุทธ์ในการสร้างความเชื่อมั่นให้กับลูกค้า ในด้านคุณภาพของสินค้า
เนื่องจากผลิตภัณฑ์ของบริษัทโดยเฉพาะวีดีโอเทปซึ่ง CVDE ดำเนินการผลิตเองมีคุณภาพสูง
และได้มาตรฐาน รวมทั้งภาพยนตร์ส่วนใหญ่เป็นภาพยนตร์ที่ได้รับความนิยมอย่างสูง
มีลิขสิทธิ์ถูกต้องตามกฎหมาย ภาพและเสียงมีความคมชัด

19

ในส่วนของผลิตภัณฑ์ที่เกี่ยวข้องอื่นๆ เช่น วีดีโอซีดี
บริษัทจ้างผู้ผลิตรายอื่นในประเทศเป็นผู้ผลิตให้ซึ่งคุณภาพในผลงานของผู้ผลิตดังกล่าวเป็นที่ยอมรับทั้งในประเทศและต่างประเทศ

และสำหรับดีวีดี บริษัทเป็นตัวแทนนำเข้าจากต่างประเทศโดยตรง ซึ่งมีคุณภาพสูง
มีลิขสิทธิ์ถูกต้องตามกฎหมายเช่นเดียวกับวีดีโอเทป

และในปี 2545 นี้ บริษัทได้ใช้กลยุทธ์การแข่งขันด้านราคามากขึ้น โดยการลดราคาหนังของค่ายเมเจอร์บางส่วนให้เหลือประมาณ 100 – 120 บาท การออกหนังแบ็ค แคตตาล็อค(Back Catalog) และดีวีดี ในราคาถูกลง เป็นต้น เนื่องจากภาวะเศรษฐกิจที่ซบเซาอย่างต่อเนื่อง ประกอบกับมีหนังวีดีโอซีดี และดีวีดีเถื่อนออกมาจำหน่ายในราคาถูกเป็นจำนวนมาก ถึงแม้บริษัท และภาครัฐได้ร่วมมือกันปราบปรามอย่างจริงจังแล้วก็ตาม แต่ก็ยังไม่เป็นผลดีเท่าที่ควร ส่งผลให้บริษัทต้องมุ่งเน้นการใช้กลยุทธ์ดังกล่าวมากขึ้น 

~ลักษณะลูกค้าและกลุ่มลูกค้าเป้าหมาย

ลูกค้าของ CVDI ประกอบด้วย

1.ลูกค้าประเภทตัวแทนจำหน่าย ซึ่งมีจำนวนประมาณ 12 ราย
โดยแบ่งเขตรับผิดชอบในแต่ละภาคของประเทศไทยอย่างชัดเจน ลูกค้าประเภทนี้จะมีความสัมพันธ์กับ
CVDI มาเป็นระยะเวลานาน เนื่องจากส่วนใหญ่จะเป็นลูกค้าเก่าที่ทำธุรกิจต่อเนื่องมาตั้งแต่เริ่มต้น
และมีความสัมพันธ์อันดีกับลูกค้ารายย่อยในเขตพื้นที่ที่รับผิดชอบ

ส่วนการคัดเลือกผู้แทนจำหน่าย จะพิจารณาจาก ฐานะการเงิน ความมั่นคงของกิจการ
ตลอดจนความสัมพันธ์กับลูกค้าในเขตที่ผู้แทนจำหน่ายรายนั้นรับผิดชอบอยู่

2. ลูกค้าประเภทศูนย์เช่าวีดีโอ ร้านจำหน่ายวีดีโอ และ CVD Media ซึ่งเป็นบริษัทในเครือ
รวมถึงศูนย์วีดีโอประเภท Chain Store ต่างๆ เช่น TSUTAYA ,VIDEO EZY ,BLOCK
BLUSTER, Raku Raku, แมงป่อง เป็นต้น
ซึ่งมีอยู่ทั่วประเทศทั้งในกรุงเทพฯและต่างจังหวัดจำนวนประมาณ 220 แห่ง
และลูกค้าที่ประสงค์จะเปิดศูนย์เช่าวีดีโอ หรือร้านจำหน่ายภาพยนตร์ที่ CVDI เป็นเจ้าของลิขสิทธิ์
โดย CVDI จะมีนโยบายการคัดเลือกลูกค้าที่มีฐานะการเงินมั่นคง
และไม่มีประวัติการกระทำที่ผิดกฏหมายโดยเฉพาะการละเมิดลิขสิทธิ์ รวมทั้งลูกค้ารายใหม่ๆ
ที่ทำธุรกิจร่วมกับ CVDI ต่างก็มีความสัมพันธ์ที่ดี

3. ลูกค้าประเภทผู้ค้าส่ง ส่วนใหญ่จะเป็นตัวแทนจำหน่ายค้าส่ง ห้างสรรพสินค้า และSuper
Discount Store ต่างๆ ซึ่งมีความสัมพันธ์และทำธุรกิจกับ CVDI มาเป็นระยะเวลานาน
เนื่องจากมีฐานะทางการเงินมั่นคง และเป็นที่เชื่อถือได้

20

และไม่มีลูกค้าบุคคลภายนอกรายใดซื้อสินค้าจาก CVDI ในระยะเวลา 3 ปีที่ผ่านมาเกินกว่าร้อยละ
30 เมื่อเทียบจากรายได้รวม

~การจำหน่ายและช่องทางการจำหน่าย

  ช่องทางการจัดจำหน่ายของ CVDI สามารถแบ่งได้ดังนี้

จำหน่ายผ่านผู้แทนจำหน่าย ซึ่ง CVDI
มีนโยบายที่จะให้มีจำนวนผู้แทนจำหน่ายไม่มากและในปัจจุบันมีอยู่ ประมาณ 12 ราย
ซึ่งครอบคลุมทุกจังหวัดทั่วประเทศไทย

จำหน่ายให้ลูกค้าที่เป็นศูนย์เช่าวีดีโอ ศูนย์วีดีโอประเภท Chain Stores
ร้านจำหน่ายวีดีโอโดยตรง และ CVD Media ซึ่งเป็นบริษัทในเครือ
เพื่อนำไปปล่อยเช่าหรือจำหน่ายต่อ การจัดจำหน่ายโดยวิธีนี้ CVDI จะติดต่อกับลูกค้าโดยตรง
และทำการจำหน่ายตามปกติทั่วไป ทั้งนี้ CVDI จะเรียกเก็บค่าสินค้าทันที
โดยให้ลูกค้าชำระด้วยเช็คลงวันที่ล่วงหน้า เมื่อครบกำหนด CVDI ก็จะนำเช็คไปขึ้นเงิน

จำหน่ายผ่านตัวแทนจำหน่ายค้าส่ง ห้างสรรพสินค้า และ Super Discount Store ต่าง ๆ
ลูกค้ากลุ่มนี้มีประวัติการทำธุรกิจมายาวนาน และมีฐานะการเงินที่มั่นคง การจัดจำหน่ายโดยวิธีนี้
ไม่ได้ทำสัญญาซื้อขายเป็นทางการ เนื่องจากลูกค้าแต่ละรายติดต่อซื้อขายกับ CVDI
มาเป็นระยะเวลานาน

  ~สภาพการแข่งขัน

ในปัจจุบันประเภทของภาพยนตร์ที่ผู้บริโภคในประเทศนิยม ได้แก่
ภาพยนตร์ฝรั่งทั้งจากเครือเมเจอร์ในฮอลลีวู้ด และจากค่ายอิสระ
ภาพยนตร์จีน(ม้วนเดียวจบ)จากฮ่องกง ภาพยนตร์จีนชุดยาวจากฮ่องกงหรือไต้หวัน ภาพยนตร์ไทย
และการแสดงตลก เป็นต้น ซึ่งมีบริษัทผู้ถือลิขสิทธิ์ภาพยนตร์ดังกล่าวอยู่ 4 รายหลักคือ บริษัท ซีวีดี
อินเตอร์เนชั่นแนล จำกัด (CVDI) บริษัท ไร้ท์พิจเจอร์ จำกัด บริษัท World Picture จำกัด
และบริษัท ยูไนเต็ด โฮม เอ็นเตอร์เทนเมนท์ จำกัด
ซึ่งบริษัทเหล่านี้ต่างก็เป็นผู้ประกอบการชั้นนำในประเทศทั้งสิ้น

สภาวะของธุรกิจประเภทนี้จะขึ้นอยู่กับความนิยมของผู้บริโภคต่อภาพยนตร์เรื่องนั้นๆ
ซึ่งมักจะสอดคล้องกับคุณภาพของการสร้างภาพยนตร์ของแต่ละบริษัทผู้สร้างด้วย เช่น
ภาพยนตร์จากเครือเมเจอร์ในฮอลลีวู้ด จะเป็นที่ยอมรับว่ามีมาตรฐานในการสร้างที่ดีที่สุด
อย่างไรก็ตามสินค้าละเมิดลิขสิทธิ์จะเป็นตัวที่มีผลกระทบต่อบริษัทผู้ถือลิขสิทธิ์เป็นอย่างมาก
โดยเฉพาะอย่างยิ่งในปัจจุบัน ภาพยนตร์ที่ได้รับความนิยมมาก
ก็จะมีสินค้าละเมิดลิขสิทธิ์ออกมาจำหน่ายมากเช่นกัน ถึงแม้บริษัท
และภาครัฐได้ร่วมมือกันปราบปรามอย่างจริงจังแล้วก็ตาม แต่ก็ยังไม่เป็นผลดีเท่าที่ควร
ซึ่งถ้าหากผู้บริโภคยังไม่เปลี่ยนทัศนคติในการสนับสนุนสินค้าละเมิดลิขสิทธิ์ ซึ่งคุณภาพก็ด้อยกว่า
เพียงแต่

21

ขายราคาต่ำกว่าเพราะไม่ต้องจ่ายค่าสิทธิ์ให้ถูกต้องนั่นเอง
บริษัทผู้ถือลิขสิทธิ์ทุกแห่งก็คงประสบปัญหาหนักในการสร้างความเจริญเติบโตให้กับธุรกิจของตนเอง

ภายใต้สถานะการณ์ที่ต้องต่อสู้กับสินค้าละเมิดลิขสิทธิ์ ซึ่งมีปัจจัยนอกเหนือการควบคุมของบริษัท คือ
พฤติกรรมของผู้บริโภค และนโยบายของรัฐบาลด้านกฎหมายป้องกันการละเมิดลิขสิทธิ์ที่เกี่ยวข้อง
รวมทั้งการบังคับใช้กฎหมาย สิ่งที่บริษัททำได้คือ
พยายามปรับปรุงผลิตภัณฑ์ให้สนองตอบกับความต้องการของลูกค้าได้มากที่สุด
โดยการสรรหาภาพยนตร์ที่ตลาด และลูกค้าต้องการเท่านั้น
โดยตัดภาพยนตร์ที่ไม่ได้รับความนิยมออกไป
แต่ก็ยังคงความหลากหลายของประเภทของภาพยนตร์ไว้เช่นเดิม เช่น ภาพยนตร์ฝรั่งค่ายอิสระ
ภาพยนตร์จีน(ม้วนเดียวจบ) ภาพยนตร์ไทยและตลก เป็นต้น
ซึ่งนอกจากจะทำให้ผู้บริโภคสามารถเลือกชมภาพยนตร์ที่มีทั้งภาพ
และเสียงในระดับคุณภาพสูงได้มากขึ้นแล้ว
ยังเป็นการช่วยให้ผู้ประกอบการศูนย์เช่าต่างๆสามารถดำเนินกิจการได้ดีขึ้น
ด้วยความหลากหลายและคุณภาพของภาพยนตร์ลิขสิทธิ์จากบริษัทดังกล่าว

สำหรับเรื่องการกำหนดราคาของผลิตภัณฑ์ที่เป็นภาพยนตร์วีดีโอ วีดีโอซีดี และดีวีดีนั้น
จะมีเจ้าของลิขสิทธิ์เข้ามามีส่วนร่วมด้วย
เพราะจะสัมพันธ์กับค่าลิขสิทธิ์ที่ต้องจ่ายให้กับทางเจ้าของลิขสิทธิ์ด้วย
ซึ่งบริษัทพยายามที่จะรักษาระดับราคาให้เป็นธรรมต่อผู้บริโภคเป็นสำคัญ
รวมทั้งพยายามเจรจาให้เจ้าของลิขสิทธิ์ช่วยปรับลดราคาขาย เพื่อแข่งขันกับสินค้าละเมิดลิขสิทธิ์
(โดยเฉพาะอย่างยิ่งสินค้าประเภทวีดีโอซีดี)
และช่วยกระตุ้นความต้องการของผู้บริโภคเพื่อเพิ่มส่วนแบ่งตลาดของดีวีดีให้มากขึ้น

โดยในปี 2545 บริษัทได้ปรับเปลี่ยนกลยุทธ์ทางการตลาด
โดยมุ่งเน้นการใช้กลยุทธ์การแข่งขันด้านราคามากขึ้น เช่น
การลดราคาหนังของค่ายเมเจอร์บางส่วนให้เหลือประมาณ 100 – 120 บาท การออกหนังแบ็ค
แคตตาล็อค(Back Catalog) และดีวีดี ในราคาถูกลง เป็นต้น
เนื่องจากภาวะเศรษฐกิจที่ซบเซาอย่างต่อเนื่อง ประกอบกับมีหนังวีดีโอซีดี
และดีวีดีเถื่อนออกมาจำหน่ายในราคาถูกเป็นจำนวนมาก

โดยภาพรวมของธุรกิจนี้ยังมีโอกาสเติบโตได้อีก หากตลาดมีการพัฒนาที่ดีขึ้น
การส่งเสริมจากภาครัฐในฐานะผู้ควบคุมการละเมิดลิขสิทธิ์อย่างจริงจัง
โดยการออกกฎหมายป้องกันและกำหนดบทลงโทษที่รุนแรง
พร้อมกับการบังคับใช้กฎหมายอย่างเข้มงวด อีกทั้งการสนับสนุนจากประชาชนในฐานะผู้บริโภค
โดยการเปลี่ยนพฤติกรรมหันมาสนับสนุนสินค้าที่มีลิขสิทธิ์ถูกต้อง
และตัวบริษัทผู้ถือลิขสิทธิ์ในฐานะผู้สนองความต้องการของผู้บริโภคโดยการพัฒนาสินค้าทั้งในด้าน
คุณภาพ และความหลากหลาย ด้วยราคาที่เป็นธรรม

22

3.1.3 การจัดหาผลิตภัณฑ์หรือบริการ

CVDI ประกอบธุรกิจโดยการจัดหาผลิตภัณฑ์เพื่อจัดจำหน่ายต่อ โดยผลิตภัณฑ์ของ CVDI
จะประกอบด้วยลิขสิทธิ์ภาพยนตร์ซึ่งจะจัดจำหน่ายพร้อมภาพยนตร์วีดีโอ วีดีโอซีดี และดีวีดี

ผลิตภัณฑ์ที่สำคัญที่สุดของ CVDI คือลิขสิทธิ์ภาพยนตร์ ซึ่งก่อนจะติดต่อกับต่างประเทศเพื่อขอซื้อลิขสิทธิ์
CVDI
จะพิจารณาจากคุณภาพของภาพยนตร์ที่ผู้สร้างในแต่ละค่ายดำเนินการสร้างก่อนว่ามีจำนวนภาพยนตร์ที่มีชื่อเสียงสร้างออกมาในจำนวนที่เหมาะสมคุ้มกับการลงทุนหรือไม่
หากคุ้มกับการลงทุนจึงจะดำเนินติดต่อขอซื้อลิขสิทธิ์ ซึ่งภาพยนตร์ที่มีชื่อเสียงส่วนใหญ่ CVDI
จะเป็นเจ้าของลิขสิทธิ์แต่ผู้เดียวในประเทศไทย โดยแหล่งที่มาของลิขสิทธิ์ส่วนใหญ่
จะเป็นภาพยนตร์ฮอลลีวู้ดของเครือเมเจอร์กรุ๊ปจากประเทศสหรัฐอเมริกา ส่วนภาพยนตร์จีนของ
เอชเค ทีวีบี จะมาจากฮ่องกง โดยลิขสิทธิ์ของทั้ง 2 รายมีสาระสำคัญของสัญญา ดังนี้

1.  ลิขสิทธิ์ของเครือเมเจอร์กรุ๊ป มีอายุสัญญา 1-2 ปี
    สามารถต่อสัญญาได้เมื่อหมดอายุของสัญญาเดิม เงื่อนไขที่สำคัญของสัญญาคือ
    บริษัทต้องทำรายได้ในภาพยนตร์แต่ละเรื่องให้มีมูลค่าไม่ต่ำกว่ามูลค่าที่กำหนดไว้ในสัญญา
    โดยที่ผ่านมาบริษัทสามารถทำรายได้ได้ตามเงื่อนไขของสัญญา
    และบริษัทได้ลิขสิทธิ์แต่เพียงผู้เดียวในประเทศไทย

2.  ลิขสิทธิ์ของ ทีวีบี ฮ่องกง มีอายุสัญญา 1 ปี สามารถต่อสัญญาได้ทุกๆ ปี
    มีเงื่อนไขที่สำคัญของสัญญาคือ
    กำหนดให้บริษัททำรายได้ในแต่ละปีให้มีมูลค่าไม่ต่ำกว่าที่ระบุไว้ในสัญญา
    ซึ่งโดยปกติบริษัทสามารถทำรายได้ได้ตามที่กำหนดไว้ในสัญญาเสมอมา
    ส่งผลให้บริษัทได้ลิขสิทธิ์แต่เพียงผู้เดียวในประเทศไทย
    ดังนั้นการต่อสัญญาจึงสามารถกระทำได้โดยง่าย
    ประกอบกับบริษัทได้ติดต่อทำธุรกิจกับเจ้าของลิขสิทธิ์มาเป็นเวลานานพอสมควร
    และบริษัทเจ้าของลิขสิทธิ์มีนโยบายจำหน่ายลิขสิทธิ์มากกว่าที่จะเข้าดำเนินการเองในประเทศไทย

เมื่อ CVDI ได้เป็นเจ้าของลิขสิทธิ์แต่เพียงผู้เดียวในประเทศไทยแล้ว
จึงสามารถนำภาพยนตร์ที่ได้ลิขสิทธิ์มาอัดลงสื่อออกจำหน่ายได้
โดยผลิตภัณฑ์ซึ่งในปัจจุบันกำลังเป็นที่นิยมมาก คือ วีดีโอซีดี เนื่องจากมีขนาดเล็กสะดวกในการพกพา
ประกอบกับเครื่องเล่นวีดีโอซีดีมีราคาถูกลง
และคุณภาพความคมชัดของภาพใกล้เคียงกับภาพยนตร์วีดีโอ
นอกจากนี้ผลิตภัณฑ์วีดีโอซีดีมีราคาแพงกว่าภาพยนตร์วีดีโอเล็กน้อย
ดังนั้นจึงมีลูกค้าที่สนใจผลิตภัณฑ์ชนิดนี้เป็นจำนวนมาก ดังนั้น CVDI
จึงว่าจ้างการผลิตวีดีโอซีดีจากบริษัทอื่นภายนอกซึ่งมีจำนวนหลายรายภายในประเทศ โดยในปัจจุบัน
CVDI ได้ติดต่อผู้รับจ้างอัดวีดีโอซีดีอยู่ประมาณ 4 ราย
โดยการจ้างอัดวีดีโอซีดีดังกล่าวไม่ได้ทำสัญญา (Long-term contract)
แต่ใช้วิธีออกใบสั่งซื้อแทน ส่วนดีวีดี มียอดการจำหน่ายเพิ่มขึ้นมาก
เนื่องจากภาพมีความคมชัดกว่าภาพยนตร์วีดีโอและวีดีโอซีดี
และการจัดหาผลิตภัณฑ์ดังกล่าวใช้วิธีสั่งซื้อโดยตรงจากต่างประเทศ

23

สำหรับภาพยนตร์วีดีโอ ซึ่งถือได้ว่าเป็นผลิตภัณฑ์ที่มีคุณภาพ และราคา เหมาะสมที่สุด
ในปัจจุบันได้รับความนิยมน้อยลงไปเป็นอย่างมาก
เนื่องจากมีการพัฒนาผลิตภัณฑ์ในรูปแบบใหม่มาแทนที่คือ วีดีโอซีดี ซึ่งมีคุณภาพใกล้เคียงกัน
แต่ผลิตภัณฑ์มีขนาดเล็ก สะดวกในการพกพา ตามที่ได้กล่าวแล้วข้างต้น ซึ่ง CVDI
จะใช้วิธีจัดหาผลิตภัณฑ์ภาพยนตร์วีดีโอ โดยการสั่งซื้อม้วนวีดีโอ พร้อมกับสั่งอัดผ่าน CVDE
ซึ่งเป็นผู้ผลิตรายใหญ่และเป็นบริษัทแม่ของ CVDI โดยใช้วิธีออกใบสั่งซื้อเช่นเดียวกับลูกค้ารายอื่นๆ
ทั่วไป และไม่ได้มีการทำเป็นสัญญาซื้อขาย(Long-term contract) แต่อย่างใด

3.1.4 งานที่ยังไม่ได้ส่งมอบ

-ไม่มี-

3.3 บริษัท ซีวีดี มีเดีย จำกัด (CVD Media ) (เดิมชื่อ บริษัท มีเดียลิงค์ จำกัด)

3.3.1 ลักษณะของผลิตภัณฑ์หรือบริการ

ลักษณะของผลิตภัณฑ์ เป็นผลิตภัณฑ์ที่ให้ความบันเทิงภายในบ้าน มีทั้งที่เป็นภาพยนตร์วีดีโอเทป
วีดีโอซีดี เลเซอร์ดิสก์ และ ดีวีดี ที่ได้รับลิขสิทธิ์ถูกต้องของบริษัทต่างๆ
ซึ่งส่วนใหญ่จะเป็นลิขสิทธิ์จากบริษัท ซีวีดี อินเตอร์เนชั่นแนล จำกัด (CVDI) และบริษัทอื่นๆ เช่น
บริษัท เวิลด์ พิคเจอร์ จำกัด นอกจากนี้ยังมีสินค้าประเภทเทป และซีดีเพลงลิขสิทธิ์บริษัท ซีวีดี
มิวสิคจำกัด ซึ่งเป็นบริษัทในเครือเช่นเดียวกับ CVDI รวมทั้งของค่ายเพลงต่างๆ ด้วย เช่น
บริษัทแกรมมี่ หรือ เอ็มจีเอ จำกัด บริษัท ดิจิตอล ออนป้า อินเตอร์เนชั่นแนล จำกัด(มหาชน)
บริษัท โซนี่มิวสิค (ประเทศไทย) จำกัด บริษัท วอร์เนอร์ มิวสิค จำกัด เป็นต้น

  ลักษณะรายได้ ของบริษัทจะมาจาก

1. รายได้จากการขายปลีกผลิตภัณฑ์ประเภทภาพยนตร์วีดีโอ วีดีโอซีดี เลเซอร์ดิสก์ ดีวีดี
เทปและซีดีเพลงผ่านเครือข่ายร้านค้าปลีก ภายใต้ชื่อร้าน Showtime และร้าน Movie Magic
รวมทั้งจุดขายในห้างสรรพสินค้าทั่วไป

2. รายได้จากการให้เช่า ภาพยนตร์วีดีโอ วีดีโอซีดี และดีวีดี ผ่านเครือข่ายร้านค้าปลีกที่มีอยู่

3. รายได้จากการขายแฟรนไชส์ศูนย์วีดีโอ ภายใต้ชื่อร้าน Showtime ประกอบด้วย
รายได้ค่าธรรมเนียมแฟรนไชส์, ค่า Royalty ซึ่งคิดเป็นอัตราจากรายได้ของร้านค้าแฟรนไชส์
และค่าขายสินค้าให้กับร้านค้าแฟรนไชส์

  24

  3.3.2 การตลาดและภาวะการแข่งขัน

  ~กลยุทธ์การแข่งขัน

ในปี 2544 บริษัทยังคงใช้กลยุทธ์ในการแข่งขันโดยเน้นการส่งเสริมการขาย พื้นที่การให้บริการ
และการขายตรง(direct sale)สำหรับสินค้าบางส่วนให้มากขึ้น
โดยผ่านทางร้านค้าเครือข่ายของบริษัทเองซึ่งประกอบด้วย ร้าน Showtime และร้าน Movie
Magic ซึ่งมีอยู่รวมกัน ประมาณ 76 แห่งทั่วประเทศ ซึ่งถือได้ว่าบริษัทมีร้านเครือข่ายมากที่สุด
เมื่อเทียบกับ Chain Stores อื่นๆ
และร้านค้าเครือข่ายของบริษัทเองส่วนใหญ่จะตั้งอยู่ในห้างสรรพสินค้าในเขตกรุงเทพฯ
เพื่อต้องการหลีกเลี่ยงการสร้างผลกระทบต่อร้านค้าอิสระทั่วไปซึ่งเป็น ลูกค้าของบริษัทในเครือ
(ซีวีดี อินเตอร์เนชั่นแนล) สำหรับกลยุทธ์ในการแข่งขันกับ Chain Stores อื่นๆ
คือมุ่งการขยายสาขาร้าน Showtime โดยวิธีขายแฟรนไชส์
ซึ่งอาจจะเป็นผู้ต้องการเป็นเจ้าของกิจการรายใหม่ หรือผู้ประกอบการร้านอิสระทั่วไป
ที่ต้องการสมัครเข้ามาเป็นร้านเครือข่ายของเราก็ได้
ซึ่งจะเป็นการช่วยเหลือให้ร้านค้าอิสระสามารถแข่งขันกับ Chain Storesได้
นอกจากนี้ยังร่วมกับพันธมิตรทางธุรกิจในการเพิ่มช่องการจัดจำหน่ายใน สถานีบริการน้ำมัน อีกด้วย

~ลักษณะลูกค้าและกลุ่มลูกค้าเป้าหมาย

ลูกค้าของ CVD Media เป็นผู้บริโภคโดยตรง และร้านค้าแฟรนไชส์ภายใต้ชื่อร้าน Showtime

และไม่มีลูกค้าบุคคลภายนอกรายใดซื้อสินค้าจาก CVD Media ในระยะเวลา 3
ปีที่ผ่านมาเกินกว่าร้อยละ 30 เมื่อเทียบจากยอดขายรวม

~การจำหน่ายและช่องทางการจำหน่าย

จัดจำหน่ายผ่านเครือข่ายร้านค้าปลีกของบริษัทเองภายใต้ชื่อ ร้าน Showtime และร้าน Movie
Magic ซึ่งส่วนใหญ่จะตั้งอยู่ในศูนย์การค้าหรือห้างสรรพสินค้าและร้านค้าแฟรนไชส์ภายใต้ชื่อ
Showtime ซึ่งปัจจุบันร้านค้าปลีกของบริษัทมียอดรวมประมาณ 76 สาขา
โดยแต่ละร้านจะมีผู้จัดการร้านคอยดูแลสินค้า และประสานงานกับบริษัทฯ
ในการจัดส่งสินค้าเพื่อจำหน่ายให้ผู้บริโภคโดยตรง นอกจากนี้
บริษัทยังเพิ่มช่องทางการจัดหน่ายสินค้าบางส่วนในลักษณะ direct sale
โดยจัดจุดขายบริเวณอาคารสำนักงาน
ศูนย์การค้าหรือห้างสรรพสินค้าต่างๆเพื่อเพิ่มความสะดวกสบายให้กับผู้บริโภคในการเลือกซื้อสินค้าที่มีคุณภาพและราคาถูกอีกด้วย

  ~สภาพการแข่งขัน

  ในปัจจุบันร้านจำหน่ายปลีกและ/หรือให้บริการเช่าแบ่งได้เป็น 3 กลุ่มคือ

1.  ร้านค้าประเภท Chain Stores ที่เป็น Brand name จากต่างประเทศ เช่น Tsutaya ,
    Blockbluster , Raku Raku และ Video Ezy เป็นต้น

25

2.  ร้านค้าประเภท Chain Stores ที่เป็น Brand name ของคนไทยเอง เช่น Showtime
    ,แมงป่อง และ นิวหนวด เป็นต้น

3.  ร้านค้าอิสระทั่วไป

ร้านค้าประเภทที่ 1 และ 2 ส่วนใหญ่จะตั้งอยู่ในเขตกรุงเทพฯ และปริมณฑล แต่สำหรับประเภทที่ 3
จะกระจายอยู่ทั่วประเทศ ดังนั้นน่าจะกล่าวได้ว่าร้านค้าอิสระทั่วไปครองส่วนแบ่งตลาดมากที่สุด
แต่การเข้ามาของร้านค้าประเภท Chain Stores ที่เป็น Brand name
จากต่างประเทศกำลังมีอิทธิพลต่อการปรับตัวของธุรกิจนี้ โดยเริ่มที่เขต กรุงเทพฯ
และตามหัวเมืองใหญ่ ๆ ก่อน เนื่องจากร้านค้าประเภทนี้มีเงินลงทุนมาก
สามารถเลือกทำเลได้ดีกว่า ตกแต่งร้านได้ใหญ่โตและสวยงามกว่า
มีการบริการที่เป็นระบบทันสมัยกว่า มีสินค้าให้เลือกมากกว่า
และเป็นสินค้าม้วนมาสเตอร์ทั้งหมดซึ่งรับประกันได้ถึงความคมชัดทั้งภาพและเสียง
รวมทั้งยังมีการจัดรายการส่งเสริมการขายเพื่อจูงใจผู้บริโภคให้เปลี่ยนมาใช้บริการกับทางร้านด้วย
ทั้งหมดนี้จึงเป็นปัจจัยที่ส่งเสริมให้ผู้บริโภคหันมานิยมใช้บริการกับร้านเหล่านี้
ดังนั้นร้านค้าอิสระทั่วไปจึงต้องปรับตัวเพื่อให้สามารถอยู่รอดต่อไปได้
แนวโน้มก็คือต้องพัฒนาร้านในทุกๆด้าน ไม่ว่าจะเป็น การตกแต่งร้าน คุณภาพของสินค้า
การให้บริการที่ทันสมัยและรวดเร็ว และ การจัดรายการส่งเสริมการขายเพื่อสร้างฐานลูกค้าประจำ
รวมทั้งอาจต้องสมัครเป็นแฟรนไชส์ของร้านค้าประเภท Chain Stores เพื่อได้สิทธิ์ใช้ชื่อร้านตาม
Brand name นั้นๆ ซึ่งจะช่วยในการสร้างภาพลักษณ์ที่ดีให้กับร้านของตนเอง
และได้รับการถ่ายทอดระบบการบริหารและการให้บริการที่ดีกว่าด้วย
อันจะช่วยให้สามารถแข่งขันกับร้านอื่นได้

สำหรับการปรับปรุงร้านค้าของบริษัทเองนั้น
บริษัทมุ่งเน้นที่จะให้แต่ละสาขาสามารถมีสินค้าและบริการที่สนองตรงความต้องการของผู้บริโภคในพื้นที่นั้นๆ
ซึ่งมีรสนิยมแตกต่างกัน เช่น บางสาขาจะมีสินค้าเทปและซีดีเพลงมากกว่าสินค้าประเภทอื่น
บางสาขาจะมีบริการเช่าวีซีดี และดีวีดี เป็นต้น

แต่อย่างไรก็ตามในช่วงปลายปี 2544 บริษัท ซีวีดี มีเดีย จำกัด มีแผนงานที่จะลดขนาดธุรกิจ
และเปลี่ยนแปลงกิจกรรมการดำเนินงาน
จากเดิมซึ่งประกอบธุรกิจเป็นศูนย์จำหน่ายผลิตภัณฑ์ภาพยนตร์และเพลง และให้เช่าวีดีโอเทป
วีดีโอซีดี และดีวีดี มาดำเนินธุรกิจจัดหา และจัดจำหน่าย

ลิขสิทธิ์ภาพยนตร์ และได้โอนการควบคุมดูแลการบริหารงานด้านแฟรนไชส์ศูนย์วีดีโอ ภายใต้ชื่อร้าน
Showtime ไปให้บริษัท ซีวีดี อินเตอร์เนชั่นแนล จำกัด ซึ่งเป็นบริษัทย่อย ในเดือนมกราคม 2545

26

3.3.3 การจัดหาผลิตภัณฑ์หรือบริการ

ผลิตภัณฑ์ภาพยนตร์วีดีโอ วีดีโอซีดี และดีวีดี ส่วนใหญ่จะจัดหาจาก CVDI และผู้จัดจำหน่ายรายอื่นๆ
เช่น Digital Right Picture Co.,Ltd ,EVS Co.,Ltd ,APS Co.,Ltd ,MGA Co.,Ltd
,RS Promotion Co.,Ltd , EMI Co.,Ltd และ Sony Music Co.,Ltd เป็นต้น
สำหรับผลิตภัณฑ์เพลงจะจัดหาจาก MGA Co.,Ltd ,RS Promotion Co.,Ltd , EMI
Co.,Ltd, Warner Music Co.,Ltd, Universal Music Co.,Ltd และ Sony Music
Co.,Ltd เป็นต้น รวมทั้งจัดหาจากเจ้าของลิขสิทธิ์ทั่วไปรายอื่นๆ ด้วย ซึ่งการจัดหาผลิตภัณฑ์ต่างๆ
เหล่านี้จะจัดหาโดยวิธีการออกใบสั่งซื้อเช่นเดียวกับการซื้อสินค้าทั่วไป

3.3.4 งานที่ยังไม่ได้ส่งมอบ

-ไม่มี-

27